Carcharodontosaurus

Elaf Carcharodontosaurus äbinon dinosaur mitifidöl gianagretik famüla: Carcharodontosauridae, kel älifon bü yels za 98-93-balions, dü period: Kretat. Äbinon ti so lunik, äs el Tyrannosaurus: ma täxets, ärivon lunoti metas 11,1-13,5 e vetoti tounas 2,9.Mortimer, M. 2003. "And the Largest Theropod Is....", bespikagrup, The Dinosaur Mailing List; päkonsulton tü 2003 yulul 21. http://dml.cmnh.org/.Bervoets, F. 2007. "DinoData", päkonsulton tü 2007 setul 17. https://web.archive.org/web/20170322143151/http://www.dinodata.org/. Nem: Carcharodontosaurus sinifon „lasär (labü) jakatuts“, stabü el genus jaka: Carcharodon (se Vöna-Grikänapük karcharo siämü „graböfik, raodik“ e odonto siämü „tut“) e sauros, siämü „lasär“.Stromer, E. 1931. "Wirbeltiere-Reste der Baharijestufe (unterestes Canoman). Ein Skelett-Rest von Carcharodontosaurus nov. gen." Abhandlungen der Bayerischen Akademie der Wissenschaften, Mathematisch-naturwissenschaftliche Abteilung, nüm: 9 (Sökod Nulik), pads: 1–23.

 Bepenam 
El Carcharodontosaurus äbinon mitifidaf labü maxüls gianagretik e tuts japik lunik (lunotü zimmets za teldegs). Fösilavans äkredons büo, das el Carcharodontosaurus älabon krani lunikün dinosauras valik lurooda: Theropoda. Boms anik (fomaxül e kvadabom) ye ädefons pö kran Frikopik rigik, kelos äkodon täxetis neverätik gretota onik fa vestigans. Lunot smalikum metas te 1,6 pemobon pro el C. saharicus; kran ela C. iguidensis äbinon jiniko boso lunikum (mets 1,75). Briggs, Helen. 2007 dekul 12. New meat-eating dinosaur unveiled. BBC News. Päkonsulton tü 2007 dekul 15. Dinit dalaba krana gretikün anu duton lü röletaf nilöfik lurooda Carcharodontosauridae: elaf Giganotosaurus (kel, ma täxets, älabon krani lunotü mets 1,95).Calvo, J.O., and Coria, R.A. 1998 "New specimen of Giganotosaurus carolinii (CORIA & SALGADO, 1995), supports it as the largest theropod ever found." Gaia, nüm: 15, pads: 117–122.

Nin krana e lila ela Carcharodontosaurus saharicus äsümon ad ut krokodas nulädik.Larsson, H.C.E. 2001. "Endocranial anatomy of Carcharodontosaurus saharicus (Theropoda: Allosauroidea) and its implications for theropod brain evolution." Pads: 19-33 lebuka fa els D.H. Tanke & K. Carpenter peredaköl: Mesozoic Vertebrate Life. Indiana University Press, Bloomington. Gretot breina nilik (el telencephalon) leigodü brein lölik äsumon ad ut räptulas nutimik, too äbinon smalikum leigodü ut bödas e dinosauras grupa: Coelurosauria.

 Tüv e jenotem dadiläda 
Fösils ela Carcharodontosaurus pätuvons balidnaedo fa hiel Charles Deparet e hiel J. Savornin in Nolüda-Frikop ün yel: 1927. Primo pänemon as Megalosaurus saharicusDeparet, C. e Savornin, J. 1927. "Sur la découverte d'une faune de vertebrés albiens à Timimoun (Sahara occidental)." Comptes Rendus, Académie des Sciences, Paris, nüm: 181, pads: 1108-1111. (dinosaurs mödik lurooda: Theropoda päpölalecedons primo as Megalosaurus); nem onik pävotükon ün 1931 fa hiel Ernst Stromer von Reichenbach ad ut atimo pageböl. El Stromer änemon eli Carcharodontosaurus „ledino sekü tuts onik sümik ad uts ela Carcharodon“, kels „no äblegons, äbinons ti gemagöfiks ab älabons siems boso blegiks“. Fösils balid at ela Carcharodontosaurus pädistukons dü Volakrig Telid. Kranaboms ela Carcharodontosaurus ye pätüvons dönu in Marokän ün 1996 fa fösilavan: Paul Sereno. Hiel Stephen Brusatte e hiel Paul SerenoBrusatte, S. e Sereno, P.C. 2005. "A new species of Carcharodontosaurus (Dinosauria: Theropoda) from the Cenomanian of Niger and its implications for allosauroid phylogeny." Journal of Vertebrate Paleontology, toum: 25, pad: 40A. äbepenoms bidi telid ela Carcharodontosaurus, kel ädifon de el C. saharicus tefü pats anik maxüla e breinaboga. Bid telid at, kel pätüvon in Nigerän ün 1997, pänemon C. iguidensis ün dekul yela 2007.Brusatte, S.L. and Sereno, P.C. 2007. "A new species of Carcharodontosaurus (dinosauria: theropoda) from the Cenomanian of Niger and a revision of the genus." Journal of Vertebrate Paleontology, toum: 27, nüm: 4.

 In kuliv pöpedik 
El Carcharodontosaurus äkompenon pö televidasökod: Dinosaur Planet (dinosauraplanet), näijenot: „Nög ela Alpha“.

 Literat 

 Yüms plödik 
In Linglänapük:
 El Carcharodontosaurus lä bevüresodatopäd: DinoData. 
 Studan dientifükon dinosauri gianagretik nulik - 2007 dekul 7, se bevüresodatopäd: Science Daily.

Klad:Dinosaurs
Klad:Fösils